Til "lopperne":

”Arbejds”program for loppeweekenden

**Fredag d. 25. august fra kl. 16 – 18**

stiller vi telte og borde op, så alt er klart til lørdag, hvor effekterne stilles frem. Alle boder

skal være repræsenteret, så telte og det rigtige antal borde stilles op. Alle, der har tid, er meget

velkomne – jo flere hænder, jo hurtigere går det.

**Lørdag d. 26. august kl. 10**

fylder vi i fællesskab boderne med en masse spændende loppeeffekter.

Der vil være lækker mad og en kold øl/vand til frokost.

Så INGEN MADPAKKER.

**Søndag d. 27. august kl. 9.15**

mødes vi alle ved kroen og er klar til at kæmpe for endnu et kanon resultat og til at få en god

og hyggelig dag sammen i Kroens ånd!

HUSK: fællesspisning kl. 17 for alle, som har hjulpet til før, under eller efter loppemarkedet.

Direktører! Husk at anmelde hvor mange spisende der er på jeres hold til generalen senest tirsdag den 25.

Kager, brød, blomster og frugt efterlyses

Har du lyst til at donere lidt lækkert til boderne på loppemarkedet, er du med til at øge vores omsætning og vi er taknemmelige for alle bidrag. Vi kan sælge langt mere, end vi kan skrabe sammen af friske, lækre sager: Kager, småkager, tærter, boller og brød. Marmelader, syltetøj og gelé. Friske blomster, frugt og grøntsager. Jeres foræringer er med til at øge loppemarkedets omsætning betydeligt, så kom endelig med jeres specialiteter og lækkerier! Vi modtager jeres gaver både lørdag og søndag inden boderne åbner kl. 10.